Încă de la lansarea sa în 1990,
Hubble a revoluționat multe aspecte ale astronomiei.
De la captura celor mai uluitoare fenomene din cosmos,
la studiul regiunilor invizibile ale Universului,
și până la observarea structurilor celor mai îndepărtate.
Aceasta este prima parte a explorării
unora dintre cele mai importante descoperiri
din istoria de aproape 27 ani a telescopului Hubble.
Încă dinaintea lansării sale,
astronomii au determinat deja
anumite obiective științifice importante pentru Hubble.
Printre acestea s-a situat studiul detaliat
al formării și evoluției galaxiilor.
În 1995, Hubble a petrecut zece zile observând un petic minuscul de cer întunecat.
Totuși, când această imagine
— faimosul Hubble Deep Field —
a fost recepționată, nu a fost atât de întunecată până la urmă.
Într-o suprafață de cer
cu o lățime de doar o douăsprezecime din cea a Lunii pline,
Hubble a descoperit aproape 3000 de galaxii îndepărtate.
Unele dintre ele existând de doar două miliarde de ani după Big Bang.
Dimensiunile lor reduse și structura neuniformă
indică formarea galaxiilor contemporane din uniunea unora mai mici.
Studiul a avut un asemenea succes
încât a fost urmat de Hubble Ultra-Deep Field în 2004
și apoi de eXtreme-Deep Field în 2012.
Cu toate acestea, programele Deep Field nu au fost nici pe departe
singurele care au studiat Universul îndepărtat.
În ultimii ani, programul Frontier Fields a folosit
grupuri de galaxii drept lentile de mărire pentru a studia
obiecte în mod normal prea vagi pentru a fi capturate de Hubble.
Într-un alt studiu, cel mai îndepărtat obiect cunoscut a fost descoperit.
Această galaxie mărginașă a existat la doar 400 milioane de ani după Big Bang.
În 2016, aceste imagini îndepărtate
au ajutat și la calcularea numărului total de galaxii din Universul observabil:
două trilioane.
Un alt obiectiv științific al lui Hubble a fost de a determina constanta lui Hubble.
Această constantă este o măsură a vitezei
de expansiune a Universului
— descoperită de astronomul Edwin Hubble.
Astfel, constanta Hubble este o valoare esențială
pentru înțelegerea cosmosului.
Înainte de lansarea telescopului Hubble,
estimările valorii constantei variau cu un multiplu de doi.
Cu ajutorul telescopului,
astronomii au putut să determine valoarea sa cu o mai mare precizie.
Chiar și astăzi,
Hubble continuă să măsoare această constantă folosind diferite metode.
Totuși, cele mai recente rezultate indică o constantă Hubble
diferită pentru Universul local față de cel primordial.
Aceasta sugerează o problemă
chiar la baza înțelegerii noastre a cosmosului.
Prin măsurătorile precise ale constantei Hubble,
telescopul Hubble a putut de asemenea să determine vârsta Universului.
Înainte de lansarea sa,
estimările pentru vârsta Universului variau între 10 și 20 miliarde de ani.
Acum, putem determina vârsta Universului
cu o precizie de câteva milioane de ani.
Hubble a observat stele cu strălucire variabilă — cunoscute drept Cefeide —
situate în galaxii îndepărtate.
Astfel, astronomii au putut determina cu precizie
dimensiunea și vârsta Universului.
De asemenea, Hubble a jucat un rol crucial
într-una dintre cele mai importante descoperiri ale secolului 20:
expansiunea accelerată a Universului.
A capturat explozii ale supernovelor îndepărtate,
și prin măsurarea strălucirii aparente ale acestor explozii,
s-a reușit calcularea distanțelor până la galaxiile din care făceau parte.
Măsurătorile precise ale telescopului Hubble, imposibile de la sol,
au jucat un rol decisiv în a demonstra
că aceste supernove erau mai slabe decât se aștepta,
și astfel, că expansiunea Universului trebuie să fie una accelerată.
Astronomii acum consideră
că această expansiune este cauzată de o misterioasă energie întunecată.
Cu ochiul său ager și măsurătorile sale precise
— efectuate în afara atmosferei turbulente ale Terrei —
Hubble a revoluționat cunoștințele noastre despre cosmos
și despre evoluția Universului.
Dar acestea nu sunt nici pe departe
singurele descoperiri importante efectuate de Hubble.
Mai multe vor fi dezvăluite în a doua parte din acest episod dublu Hubblecast.
Transcrierea: ESA/Hubble. Traducerea: Mihail Bărbuță